Oklahomos vėliava

Oklahomos vėliava – vienas oficialių Oklahomos valstijos simbolių. Vėliavą sudaro mėlynas stačiakampis su tradiciniu oseidžų skydu, ceremoninė pypkė ir alyvmedžio šakelė. Vėliava įteisinta 1925 m. balandžio 4 d.

Istorija 

Oklahoma 1911 m. įteisino savo pirmąją vėliavą. Raudona spalva simbolizavo indėnus, o „46“ reiškė tai, kad Oklahoma buvo 46-ta valstija, priimta į JAV. Vėliava buvo nepopuliari, kadangi vėliavos raudona spalva siejosi su komunizmu.

1924 m. paskelbtas konkursas sukurti naują Oklahomos vėliavą. Kitais metais konkursą laimėjo Louise Funk Fluke. Jos kurta vėliava buvo įteisinta 1925 m. balandžio 4 d.

1941 m. gegužės 9 d. Oklahomos pavadinimas buvo įterptas po skydu. 1998 m. lapkričio 1 d. vėliavos spalvos patikslintos.

Simbolika 
Mėlynas fonas, įkvėptas čoktavų vėliavos, simbolizuoja atsidavimą. Tradicinis skydas simbolizuoja gynybą bei taiką tarp žmonių. Ceremoninė pypkė ir alyvmedžio šakelė – taikos simboliai.

Šaltiniai 

Administracinių vienetų vėliavos
JAV atributika
Oklahoma